
Det  indre  Vidne 

Aabenbareren  giver  aandelig  Vejledning.  For  mange  Aar 
siden  skrev  Pascal:  »Hjertet  har  Ræsonnementer,  som  For- 
standen ikke  kender.« 

Aanden  er  de  Prædikanters  livgivende  Kraft,  som  taler 
med  Myndighed  og  Øjet  alene  henvendt  paa  Guds  Ære. 
Ledet  og  tilskyndet  af  denne  Kraft  naar  deres  Ord  Hjertet. 
Og  det,  der  kommer  fra  Hjertet,  gaar  til  Hjertet.  Ingen 
Mand  kan  omvende  Syndere  til  Gud,  medmindre  han  bliver 
opretholdt  ved  Sandhedens  Aand. 

»Ja,  ogsaa  naar  en  Basun  giver  en  utydelig  Lyd,  hvem  vil  da 
berede  sig  til  Krig?«  —  I.  Kor.  14:  8. 

»For  naar  en  Mand  taler  ved  den  Helligaand,  fører  den  Hel- 
ligaands  Kraft  det  til  Menneskenes  Børns  Hjerter.«  — 

III.  Nephi  33:  1. 

Saa  tillidsfuld  var  Præsident  Brigham  Young  med  Hen- 
syn til,  at  den  Helligaand  bærer  Vidnesbyrd  om  Sand- 
heden af  Mormons  Bog,  at  han  ved  en  vis  Lejlighed  sagde: 

»Intet,  med  Undtagelse  af  den  Helligaand  vil  være  af  va- 
rigt Gode  for  os.  Jeg  fortalte  eder  i  Begyndelsen  af  mine  Be- 
mærkninger Sandheden,  som  den  findes  i  Himlen  og  paa 
Jorden.  Der  findes  ikke  een  Mand  eller  Kvinde,  der  har  hørt 
om  Mormons  Bog,  uden  at  den  Almægtiges  Aand  har  baaret 
Vidnesbyrd  til  dem  om  dens  Sandhed;  ej  heller  har  de  hørt 
Joseph   Smits  Navn  uden  at  Aanden  har  hvisket   til  dem: 

Han  er  den  sande  Profet«.  Det  er  Aanden,  som  er  usynlig 
for  Menneskets  naturlige  Sind,  som  frembringer  Virkninger 
Ulsyneladende  uden  Aarsager  og  skaber  Mysterier  og  Vid- 
undere paa  Jorden.  Disse  Ting  skuer  vi;  men  vi  kan  ikke  med 
det  naturlige  Sind  forklare  dem   eller  gætte  deres  endelige 

\f slutning.« (Fra  »Nye  Vidner  for  Gud«,  III  Bind). 

Hemmeligheden  ved  Kirkens  Styrke  er  det  aabenbarede 
personlige  Vidnesbyrd  meddelt  af  den  Helligaand.  Gennem 
dens  vedvarende  Selskab  og  vejledende  Indflydelse  bliver 
vi  Guds  Sønner.  Vi  laler  om.  hvad  vi  ved,  for  vi  kender 
Sandheden  om  disse  Ting  (Luk.  1:4).  Vor  Tro  hviler  ikke 
paa  Menneskers  Visdom. 

»Herrens  Lov  er  fuldkommen,  den  vederkvæger  Sjælen;  Her- 
rens "Vidnesbyrd  er  trofast,  det  gør  der.  vankundige  vis.«  — 
Salm.  19:  8. 

»Thi  se,  jeg  siger  eder  atter,  at  dersom  I  ville  betræde  denne 
Vej  og  annamme  den  Helligaand,  skal  den  vise  eder  alt,  hvad 
I  skulle  gøre.«  —  II.  Nephi  32:  5. 

Skrifterne  aabenbarer  den  Helligaand  som  en  aandelig 
Personlighed.  Han  er  det  tredie  Medlem  af  den  herlige  Tre^ 
enighed,  en  særskilt  Personlighed. 

For  Nephi  aabenbarede  den  Helligaand  i  et  proetisk  Syn 
sig  i  Menneskeskikkelse  og  talte  Ansigt  til  Ansigt  med  ham. 

»Den  Helligaand  —  er  en  aandelig  Personlighed.«  -  Pagtens 
Bog  130:  22. 

»Jeg  talte  til  ham,«  siger  Nephi,  »som  en  Mand  taler;  thi  jeg 
saa,  at  han  var  i  en  Mands  Skikkelse;  men  jeg  vidste  alligevel, 
at  det  var  Herrens  Aand;  og  han  talte  til  mig,  som  en  Mand 
taler  til  en  anden.«  —  I.  Nephi  11:  11. 

»Men  naar  han,  Sandhedens  Aand,  kommer,  skal  han  vejlede 
eder  til  hele  Sandheden;  thi  han  skal  ikke  tale  af  sig  selv,  men 
hvad  som  helst  han  hører,  skal  han  tale,  og  de  kommende  Ting 
skal  han  forkynde  eder. 

Han  skal  herliggore  mig;  thi  han  skal  tage  af  mit  og  forkyn- 
de eder. 

Alt,  hvad  Fadren  har,  er  mit;  derfor  sagde  jeg,  at  han  skal 
tage  af  mit  og  forkynde  eder.«  —  Johs.  16:  13—15. 

Kun  gennem  Aandens  naadige  indre  Oplysning  kan  Guds 
Sandheder  ses,  kendes,  skelnes  eller  føles. 

For  som  ingen,  undtagen  et  Menneskes  egen  Sjæl,  kan 
kende  dets  hemmelige  Tanker  og  Hensigter,  saaledes  kan 
igen  uden  den  Helligaand  forstaa  Guds  hemmelige  Raad. 
»Den  Helligaand  er  Faderens  og  Sønnens  Optegnelse.« 

Han  har  en  fuldkommen  og  omfattende  Kundskab  til  den 
guddommelige  Vilje. 

»Men  os  aabenbarede  Gud  det  ved  Aanden;  thi  Åanden  ran- 
sager alle  Ting,  ogsaa  Guds  Dybheder.«  —  I.  Kor.  2:  10—11. 

I  denne  Husholdning  har  Herren  givet  en  Aabenbaring 
med  Hensyn  til  Definitionen  af  Sandhed.  Den  lyder  saa- 
ledes: 

»Sandhed  er  Kundskab  om  Tingene,  som  de  er,  som  de  var, 
og  som  de  skal  blive.«  —  Pagtens  Bog  93:  24. 

»I  al  menneskelig  Litteratur«,  bemærker  Præsident  B.  H. 
Roberts,  »findes  der  ikke  en  saa  fuldstændig  Definition  af 
Sandheden«. 

Hvilken  bred,  omfattende  Betydning  af  Ordet  Sandhed 
giver  Herren  ikke  her.  Vi  bliver  vejledet  ind  i  al  Sandhed  af 
denne  ufejlbarlige  Vejleder,  den  Helligaand.  Vi  tror  paa  Gud- 
dommeligheden og  Herligheden  af  Jesu  Kristi  Mission,  Kors- 
fæstelsen og  den  guddommelige  Forsoning  og  Opstandelse. 
Vi  tror  paa  Læren  om  Forudtilværelsen,  som  antyder,  at 
vi  er  »af  guddommelig  Oprindelse  og  derfor  af  udødelig 
Natur«.  Vi  tror  paa  Bibelen  og  Mormons  Bog,  det  evige 
Liv;  Evigheden  af  Ægteskabspagten  og  hvert  Princip  og 
Ordinance,  der  er  nødvendig  for  Menneskets  Frelse  og  Op- 
højelse. 

Timelige  Ting  forandrer  sig;  de  visner  og  dør;  men  disse 
evige  Virkeligheder  forbliver,  »evige,  uforanderlige«.  De 
frembringer  usigelig  Glæde,  for  de  er  Guds  Gaver,  mani- 
festeret til  vore  Sjæle  af  den  alvidende  Lærer.  Og  ved  Be- 
tragtningen af  disse  Velsignelse  hæver  vore  Hjerter  sig  til 
højere  Niveau'er. 

Ved  Aandens  Lys  gløder  disse  evige  Sandheder  i  Sjælen. 
1  det  menneskelige  Hjerte  er  udgydt  Aabenbaringens  Liv  og 
Profeti,  for  den  Helligaand  virker  i  Menneskets  Hjerte. 

Den  Helligaand  besidder  fuldkomne  Kræfter  og  Egen- 
skaber. Saaledes  gør  han  Forbøn  for  Syndere.  (Rom.  8  :  26) ; 
renser  Sjælen,  (Moroni  6  :  4) ;  bærer  Vidnesbyrd  om  Fa- 
deren og  Sønnen  (Johs.  15:26).  oplyser  den  ydmyge  og 
sønderknuste  (Pagtens  Bog  136  :  33),  manifesterer  alle  Ting, 
som  er  tjenlige  for  Menneskenes  Børn  (Pagtens  Bog  18  :  18), 
irettesætter  Verden  for  Synd  (Johs.  16  :  8) ;  taler,  befaler 
og  bemyndiger  (Apost.  Gern.  13:2;  se  ogsaa  Apost.  Gern. 
10  :  19 — 20;  aabenbarer  Guds  Hemmeligheder  (I.  Nephi 
10  :  19) ;  leder  Menneskene  til  at  blive  Guds  Sønner  (Rom. 
8  :  14);  dens  Vidnesbyrd  er  Profetiens  Aand  (Aab.  19  :  10); 
kender  alle  Ting  (Alma  7  :  13) ;  leder  Mennesker  til  at  gøre 
det  gode  (Mos.  3:19);  helliggør  (Alma  13:12);  bedrøves 
(Efes.  3  :30);  giver  Kundskab  (Pagtens  Bog  121  :26);  vej- 
leder ind  i  al  Sandhed  (Johs.  16  :  13);  lærer  Mennesket  at 
bede  (Nephi  32  :  8) ;  ransager  Hjerterne  (Apost.  Gern.  1  :  24) ; 
manifesterer  Mormons  Bogs  Sandhed  og  Sandheden  af  alle 
Ti  nu  (Moroni  10  :  4 — 5). 

Aandens  Frugt  er  »Kærlighed,  Glæde,  Fred,  Langmodig- 
hed, Mildhed,  Godhed,  Tro,  Ydmyghed  og  Maadeholdenhed.« 
(Gal.  5  :  22—23). 

Betydningen    af    de    engelske    Udtryk    »Holy    Ghost«    og 
»Holy  Spirit«  og  begges  Hensigt  og  Funktion  forklares  tyde- 
ligt af  Præsident  Joseph  F.  Smith  i  følgende  Udsagn: 
»Holy  Ghost,  Holy  Spirit,«  Trøsteren. 

Den  Helligaand,  som  er  Medlem  af  Guddommens  Treenig- 
hed, har  ikke  et  Legeme  af  Kød  og  Ben  ligesom  Faderen  og 
Sønnen,  men  er  en  aandelig  Personlighed  (Se  P.  og  B.  130  : 
22). 

»The  Holy  Spirit  eller  Guds  Aand,  der  undertiden  veksel- 
vis benyttes  med  den  Helligaand,  er  Guddommens  Indfly- 
delse, Kristi  eller  Sandhedens  Lys,  som  udspringer  fra  Guds 
Nærværelse  for  at  udfylde  Rummets  Uendelighed  og  le- 
vendegøre Menneskets  Forst aaelse«  (Se  Pagtens  Bog  88  : 
6—/13). 

»Den  Helligaand  som  et  personligt,  aandeligt  Væsen,  kan 
ikke  være  mere  allestedsnærværende  personligt  end  Faderen 
eller  Sønnen;  men  ved  sin  Intelligens,  Kundskab,  Magt  og 
Indflydelse  over  og  gennem  Naturens  Love  er  han  og  kan 
være  allestedsnærværende  gennem  hele  Guds  Værk.  Det  er 
ikke  den  Helligaand  som  Person,  der  oplyser  ethvert  Men- 
neske, som  fødes  til  denne  Verden;  men  det  er  Kristi  Lys, 
Sandhedens  Aand,  som  udgaar  fra  Intelligensens  Kilde,  som 
gennemtrænger  hele  Naturen,  som  oplyser  alle  Mennesker 
og  fylder  Rummets  Uendelighed.  De  kan  kalde  det  Guds 
Aand;  de  kan  kalde  det  Guds  Intelligens'  Indflydelse;  de  kan 
kalde  det  Substansen  af  hans  Magt;  lige  meget,  hvad  det  kal- 
des, er  den  Intelligensens  Aand,  som  gennemtrænger  Uni- 
verset og  indgyder  Menneskenes  Aander  Indsigt,  ligesom 
Job  har  sagt   (Se  Job.  32  :  8:  Pagtens  Bog  88  :  3— 13). 

Nu  gentager  jeg,  den  Helligaand  er  en  aandelig  Person- 
lighed, der  udgør  den  tredie  Person  i  den  treenige  Guddom. 
Meddelelsen  af  den  Helligaands  Gave  er  den  bemyndigede 
Handling  til  at  bekræfte  den  paa  Mennesket.  Den  Hellig- 
aand som  Person  kan  besøge  Mennesket  og  vil  besøge  dem. 
som  er  værdige,  og  bære  Vidnesbyrd  til  deres  Aand  om  Gud 

og  Kristus;  men  ikke  forblive  hos  dem.  Guds  Aand,  som 
udspringer  fra  Guddommen,  kan  sammenlignes  med  Elek- 
triciteten eller  Æteren,  som  opfylder  Jorden  og  Luften  og 
er  allestedsnærværende.  Det  er  Guds  Kraft;  den  Indflydelse, 
som  han  udøver  gennem  alle  sine  Gerninger,  og  hvorved 
han  kan  virkeliggør  sine  Hensigter  og  udøver  sin  Vilje  i 
Overensstemmelse    med    Handlefrihedens    Love,    som    han 

meddelte  Mennesket. 

(Sluttes). 


Hvorfor  regelmæssigKirkegang? 

En  Mand  opsummerede  engang  Grundene  til,  at  han  regelmæs- 
sigt søgte  Gudstjenesten: 

1.  Jeg  søger  den,  sagde  han,  fordi  det  er  en  guddommelig  An- 
ordning og  derfor  Guds  Vilje. 

2.  Jeg  gaar  regelmæssigt  i  Kirke  for  at  danne  mig  en  god  Vane. 
Der  er  nok  af  onde  Vaner.    Og  Vanen  har  stor  Betydning. 

3.  Jeg  gaar,  for  at  andre  skal  drages  ved  mit  Eksempel. 

4.  Jeg  gaar  regelmæssigt,  fordi  jeg  skylder  min  Menighed  at 
være  i  dens  Forsamling.  Menigheden  lider  ved  hver,  som 
er  borte.  De  tomme  Bænke  giver  ingen  Opbyggelse,  men  er 
Menighedens  Død.  Den,  som  har  Ansvarsfølelse,  gaar  i  Kirke. 

5.  Jeg  gaar,  fordi  jeg  skylder  mig  selv  det.  Hvilken  Velsignelse 
og  Rigdom  bringer  ikke  regelmæssig  Deltagelse  i  Gudstjene- 
sten.  Vi  véd  ikke,  hvad  vi  mister  ved  at  blive  borte  fra  den. 

6.  Jeg  gaar  ogsaa  for  min  Præsts  Skyld.  Denne  bliver  glad  for 
hver,  som  han  ser.  Han  prædiker  bedre,  jo  flere  der  er  til 
Stede,  og  som  tillige  hjælper  ham  ved  deres  Forbønner.  De 
tomme  Kirker  bar  dræbt  mangen  en  Præst.  Man  ved  ikke, 
hvilken  Lidelse  det  maa  være  Søndag  efter  Søndag  at  se 
tomme  Bænke. 

7.  Men  særligt  kommer  j  eg,  fordi  jeg  skylder  min  Herre  og 
Frelser  det.  Jeg  maa  være  til  Stede  der,  hvor  Herren  sætter 
sin  Menighed  Stævne. 

8.  Jeg  gaar,  for  at  ikke  Satan  skal  faa  den  Sejr,  at  jeg  holder 
mig  borte. 

FORAARSKONFERENCERNE 

Distriktskonference  i  København  3. — 5.  April  1947. 

Konferencen  indledtes  med  Koncert  Fredag  d.  3.  Kl.  19,00 

—  Oslo  Grens  Kor  —  bestaaende  af  70  Stemmer  —  gæstede 
København  og  gav  Koncerten.  Der  herskede  Foraarsstem- 
ning  i  den  tæt  pakkede  Sal  —  vi  glædede  os  l il  at  høre  det 
norske  Kor.  Det  var  smukt  at  se  alle  Damerne  ens  med 
hvide  Bluser  og  sorte  Nederdele  og  Herrerne  i  mørkt  Tøj 
med  hvidt  Kravebryst.  Der  indledtes  med  en  Prolog  skrevet 
af  det  norske  Kors  Dirigent,  Raunn  Arvedsetter  —  oplas! 
af  Str.  Eva  M.  Gregersen,  og  saa  begyndte  Koncerten  —  det 
var  den  ene  vidunderlige  Sang  efter  den  anden  —  vi  sad 
alle  betagede  og  lyttede  —  det  klang  saa  skønt  det  klingende 
norske  Sprog  —  Forventningerne  blev  ikke  skuffede,  vi 
maatte  beundre  Korets  skønne  Sang,  ledet  af  den  dygtige 
Dirigent.  Til  Slut  talte  Missionspræsident  Alma  L.  Petersen 
til  Forsamlingen,  henvendte  sig  især  til  de  Venner,  der  var 
tilstede,  opfordrede  dem  indtrængende  til  at  undersøge  Mor- 
monismen. Der  afsluttedes  med  Bøn  af  Biskop  Jensen.  — 
Tilstede  485. 

Guld  og  Grønt  Bal  Lørdag  d.  4.  April  Kl.  18,00. 

Festen  begyndte  paa  dette  tidlige  Tidspunkt,  for  at  man 
kunde  faa  Udbytte  af  Aftenen.  Der  begyndtes  med  Stemme- 
afgivelsen paa  de  5  Kandidater  til  Dronningetitlen  —  imedens 
dansedes  der,  og  Kl.  ca.  19,30  gik  Tæppet  fra  Scenen,  hvor 
de  fem  unge  Piger  stod,  i  Midten  Jytte  Christensen,  der  var 
blevet  Dronning.  Scenen  var  smukt  pyntet  i  G.  U.  F.s  Far- 
ver, og  Missionspræsidenlen  kronede  Dronningen. 

Saa  kom  de  forskellige  Organisationer  for  at  hylde  Dron- 
ningen ~  lilsidst  ogsaa  Norge,  Sverige.  Amerika  og  Dan- 
mark —  efter  den  højtidelige  March  Salen  rundt  tog  Af- 
tenen for  Alvor   sin   Begyndelse.   Afvekslende  med   Leg  — 

—  Servering  og  Dans  —  det  norske  Kor  opførte  en  Kabaret 

—  der  sluttedes  i  den  store  Sal,  hvor  en  ung  norsk  Søster 
i  Nationaldragt  overrakte  Misspr.  Alma  L.  Petersen  en  Buket 
Blomster  og  i  smukke  Ord  takkede  for  den  Gæstfrihed,  de 
norske  Søskende  havde  mødt.  —  Der  dansedes  igen,  og  Af- 

tenen  sluttede  —  alle  havde  moret  sig  —  det  var  en  vel- 
lykket Fest.  —  Tilstede  275. 

Præstedomsmøde  Søndag  d.  5.  Kl.  9,00. 

Mødet  var  under  Præsidium  af  Misspr.  Alma  L.  Petersen. 
Aabningssang:  »Kom  alle,  I  Guds  Mænd«.  Bøn:  Ældste  Ole 
C.  Petersen. 

Distriktspræsident  Enok  Andersen  bød  velkommen,  især 
til  Søskende  fra  Norge,  Sverige  og  til  de  tilstedeværende 
Søstre  og  mindedes  i  faa  Ord  Paasken.  2  afløste  Missionærer 
talte,  først  Ældste  Thorvald  Jensen,  der  opmuntrede  til  at 
leve  syndfrit,  dernæst  Ældste  Ghr.  Nielsen,  der  bar  Vidnes- 
byrd om  sit  Missionsarbejde.  Biskop  Petersens  Hustru 
mente,  at  Vejret  i  Dag  med  Regn  kunde  opmuntre  os  til  at 
gaa  i  Kirken  i  Stedet  for  at  tage  andre  Steder  hen,  Skov  eller 
lignende,  der  kunde  friste  paa  en  Paaskesøndag.  Opmuntrede 
Kredslærerne  i  deres  Arbejde.  Sang  af  2  Brødre  fra  Norge: 
»O  min  Fader,  du  som  troner«,  Tale  af  en  Broder  fra  Oslo 
Grensforstanderskab,  der  udtalte  sig  om  det  aktive  Arbejde 
i  Oslo  Gren,  takkede  for  Gæstfriheden  og  opmuntrede  os  til 
at  leve  for  Kirken.  Ældste,  Grensforstander  Arvid  Westlund 
fra  Malmø  og  1.  Rdg.  i  Københavns  Gren,  Ældste  Julius 
Andersen,  opmuntrede  begge  til  at  efterleve  Evangeliet  og- 
saa  paa  Arbejdspladsen.  Det  blev  foreslaaet  at  ordinere  som 
Diakoner:  Børge  Andersen  og  Roald  Gregersen. 

Missionspræsident  Alma  L.  Petersen  opmuntrede  til  at 
læse  120.  Kap.  i  Pagtens  Bog,  talte  om  Instruktionerne,  Mis- 
sionspræsidenten  fik,  og  opmuntrede  os  til  at  udføre  de  In- 
struktioner vi  fik,  bad  os  sætte  lidt  mere  væk  i  Fremtiden 
og  opfordrede  tilsidst  om  ogsaa  at  lære  det  107.  Kap.  i  Pag- 
tens Bog. 

Taksigelse  ved  Grensforstander,  Ældste  Rich.  Gregersen. 

Tilstede  var:  3  Højpræster,  16  Halvjerds,  19  Ældster  fra 
København,  18  Besøgende  og  tilrejsende  Ældster,  9 
Præster,  4  Lærere  og  4  Diakoner,  ialt  tilstede  af  Præstedøm- 
met: 73.  desuden  10  mdl.  besøgende  og  12  kv.,  ialt  tilstede 
95. 


TIDERNES  TEGN  29 

Lad  eder  ikke  bedrage. 

»Lad  eder  derfor  ikke  bedrage;  men  bliv  bestandige  og 
forvent  at  se  Himlen  bevæges  og  skælve  og  rave  frem  og 
tilbage  som  en  Drukken,  og  Dalene  ophøjes,  og  Bjergene 
fornedres,  og  de  ujævne  Steder  bliver  jævne  og  alt  dette, 
naar  Englens  Basun  lyder.« 

Dette  er  fra  Nutidsaabenbaring.  Der  findes  en  hel  Del 
ligesom  dette  i  de  gamle  Skrifter.  Dette  Skriftsted  er  fra 
Ezekiel; 

»Og  jeg  har  talt  i  min  Nidkærhed,  i  min  Vredes  Ild:  sandelig 
paa  denne  Dag  skal  der  være  en  stor  Rystelse  i  Israels  Land. 

Og  Fiskene  i  Havet  og  Fuglene  under  Himlene  og  de  vilde 
Dyr  paa  Marken  og  al  Krybet,  som  kryber  paa  Jorden,  og  hvert 
Menneske,  som  er  paa  Jorden,  skulle  bæve  for  mit  Ansigt,  og 
Bjergene  skulde  omkastes,  og  Taarnene  falde,  og  hver  Mur  skal 
falde  til  Jorden.«  —  Ezekiel  38:  19—20. 

(Efter  at  de  tusinde  Aar  er  til  Ende,  skal  Jorden  do. 
Den  vil  dø,  fordi  den  er  en  levende,  dødelig  Skabning,  og 
derpaa  vil  den  blive  oprejst  i  Opstandelsen  gennem  Jesu 
Kristi  Opstandelses  Kraft,  akkurat  ligesom  enhver  menne- 
skelig Skabning  paa  dens  Overflade.  Denne  Jord  vil  blive 
genoprettet,  og  til  Slut  vil  den  blive  et  celestialt  Legeme. 
Naar  den  Tid  kommer,  vil  alle  de  Mennesker  paa  Jordens 
Overflade,  som  har  efterlevet  en  terrestrial  Lov  og  har 
haft  det  Privilegium  at  leve  paa  Jorden,  blive  fjernet.  De 
kan  ikke  blive  her,  for  naar  denne  Jord  er  ophøjet  og  er 
blevet  et  celestialt  Legeme,  kan  kun  celestiale  Legemer 
leve  paa  den;  saa  hvis  I  ønsker  at  komme  et  andet  Sted 
hen,  saa  kan  I  leve  den  terrestriale  Lov  eller  den  telestiale; 
men  hvis  I  lever  efter  en  telestial  Lov,  har  I  ingen  Arv  her. 

Maa  Herren  velsigne  eder,  beder  jeg  i  Jesu  Kristi  Navn. 

Amen. 


Genoprettelsen  af  Israel  og  Juda 

Jeg  haaber,  at  vi  i  vor  Diskussion  i  Aften  maa  have  en 
udbyterig  Tid  ved  paany  at  betragte  andre  Faser  af  Gen- 
oprettelsen af  alle  Ting. 


30 

Det  er  min  Hensigt  i  Aften  at  paavise  nogle  profetiske 
Udtalelser,  som  i  vore  Dage  er  blevet  opfyldte. 

Noget,  som  synes  meget  mærkeligt  for  mig,  er,  at  Men- 
nesker kan  læse  Bibelen  og  anse  dem  selv  for  at  være 
Eksperter  i  dens  Historie  og  Fortolkning  og  dog  fejle 
med  Hensyn  til  Forstaaelsen  af  det  Fakta,  at  de  gamle 
Profeter  talte,  som  Skriften  siger,  saaledes  som  den  Hel- 
ligaand  bevægede  dem  til,  forudsigende  mange  Ting,  som 
vilde  ske  i  de  Dage,  hvori  vi  lever,  og  disse  Ting  er  i  Færd 
med  at  ske,  men  disse  store  Lærde  ser  det  tilsyneladende 
ikke. 

Jeg  ved  daarligt,  hvordan  jeg  skal  naa  alt  det,  jeg  har 
at  sige  i  Aften.  Først  vil  jeg  tale  om  Genoprettelsen  af 
Israel  og  Juda. 

Vi  kan  bruge  hele  Tiden  til  det  Emne  alene,  og  dersom 
vi  kan  naa  det,  vil  vi  tale  om  Bygningen  af  Templet  i 
Zions  Stad  og  Opbygningen  af  det  nye  Jerusalem,  de 
tabte  Stammers  Tilbagekomst  og  Frelserens  andet  Komme 
i  sin  Herlighed.  ' 

Forklaringer  over  Esajas. 

Jeg  vil  læse  fra  Esajas  det  18.  Kapitel,  som  har  med 
dette  sidste  Dages  Arbejde  at  gøre. 

Jeg  tænker,  at  dette  Kapitel  vil  repræsentere  det  hele. 
Vi  begynder  ved  Kong  Jacobs  Syn,  og  han  begynder  saa- 
ledes: 

»Hør  Land  med  de  skyggende  Vinger  hinsides  Ætiopiens 
Strømme«.  Dette  er  en  Fejloversættelse,  for  i  den  katholske 
Bibel  læser  vi:  »Aa  Land  med  de  surrende  Vinger  hinsides 
Cush«,  og  i  Smith  og  Goodspeeds  Oversættelse  læser  vi:  »Aa 
Land  med  de  summende  Vinger,  som  ligger  paa  den  anden 
Side  af  Ætiopiens  Floder«.  En  korrekt  Oversættelse  vil  være 
»Hil  være  Landet  af  Form  som  Vinger  o.  s.  v.« 

Nu,  kender  I  noget  Land  af  Form  som  Vinger?  Lad  os 
lænke  over  det.  For  ca.  25  Aar  siden  skrev  et  udbredt  Ma- 
gasin paa  sit  Omslag,  at  det  amerikanske  Fastland  lignede 
Vinger  med  en  Fuglekrop  imellem.  Jeg  har  altid  fortrudt, 
at  jeg  ikke  opbevarede  dette  Magasin.  Men  ligner  denne 
Halvkugle  ikke  Vinger,  en  Fugls  udspredte  Vinger? 

Lad  os  læse  »Hil  være  Landet  med  de  skyggende  Vinger  paa 
den  anden  Side  af  Ætiopiens  Floder«  og  saa  fortsætte:  »Du, 
som  sender  Bud  over  Havet  i  Baade   af  Siv   paa  Vandspejlet. * 

Ordet  »Siv«  er  ogsaa  forkert,  der  skulde  staa  »over  Ha- 
vet i  Baade  med  Hast«.  Desværre  kan  vi  ikke  fortsætte 
Skriftstedet  ud,  idet  der  er  en  stor  Forskel  paa  den  engel- 
ske og  den  danske  Oversættelse,  den  danske  er  meget 
mangelfuld,  saa  vi  maa  oversætte  Resten  af  Skriftstedet 
direkte  fra  Engelsk. 

»Du,  som  sender  Bud  over  Havet  i  Baade  med  Hast  paa  Vand 
spejlet,  sigende,  Gaa,  I  hastige  Budbringere,  til  en   Nation,  som 
-er  adspredt  og  splittet,  til  et  Folk,  som  var  frygteligt  i  Begyn- 
delsen, en  Nation  drevet  ud  og  nedtraadt,  hvis  Land   Floderne 
har  ødelag.« 

Det  hellige  Land. 

Kender  De  noget  Land,  som  ligner  dette?  Frygteligt  i 
Begyndelsen  og  senere  adspredt  og  splittet  og  Forbandel- 
sen over  Landet?  Dette  Land  er  Palæstina.  Jeg  har  et  Ud- 
klip fra  en  Avis  fra  1925,  som  skitserer  Tilstanden  før  og 
kort  efter  Slutningen  af  den  første  Verdenskrig. 

Artiklens  Overskrift  lyder:  »Beplantning  af  det  hellige 
Land«,  og  den  lyder  saaledes: 

»Palæstinas  træløse  Bjerskraanin^jer  og  Dale  er  gradvis  ved 
at  genopblomstre,  ifølge  en  officiel  Beretning,  som  stadfæster, 
at  næsten  3  Millioner  Træer  og  1  Million  Vin  er  plantet  i  det 
hellige  Land  fra  1920  til  1924. 

Palæstina  blev  blottet  for  dets  Skove  gennem  det  tyrkiske 
Misregime  og  Forsømmelse,  hvilket  resulterede  i  Udhungring 
af  de  fede  Jorde  paa  Bjergsiderne  og  Ophobning  af  Malaria- 
sumpe  i  Dalene. 

Arbejdet  med  Beplantningen  begyndte  for  40  Aar  siden,  da 
det  første  jødiske  Samfund   blev  grundet. 

Men  der  kom  først  rigtig  Fart  i  Arbejdet  efter  Krigen,  da 
Landet  paa  britisk  Befaling  aabnede  større  Muligheder  for  Ud- 
vikling for  Jøderne.  Departementet  for  Jordbrug  har  plantet 
1,285,062  Træer  gennem  de  sidste  fire  Aar.  Det  palæstinske 
Grundlæggelses  Fond,  indesluttende  Agenter  fra  Zionisternes 
Verdensorganisation,  har  plantet  672,933  Træer  og  det  højeste 
muhamedanske  Baad  14,700. 

Resten  var  plantet  af  Nybyggere  i  de  jødiske  Jordbrugs- 
Kolonier.« 

Træerne  fejes  bort. 

Vi  læser  i  Skrifterne  om  Libanons  Gedre  og  om  Bjerge- 
nes Træer.  Disse  blev  fejet  bort,  da  Ulykkerne  kom  over 
Landet,  og  Regnen  fik  Lov  at  skylle  den  fede  Jord  ned  i 
Dalene,  hvor  Floderne  ødelagde  Landet,  saaledes  som 
Esajas  havde  profeteret. 

Hvis  De  ønsker  at  læse  mere  om  de  Ulykker,  som  kom 
over  Palæstina,  vil  De  finde  det  optegnet  i  Tredie  Mose- 
bog, det  26.  Kap.,  og  i  Femte  Mosebog,  det  4.  og  28.  Kap., 
og  mange  andre  Steder,  hvor  Moses  og  Profeterne  forud- 
sagde Ulykkernes  Komme. 

Men  for  at  vende  tilbage  til  vor  Læsning  af  Esajas  det 
18.  Kapitel: 

»Alle  I  Jorderigs  Folk,  som  bygger  paa  denne  Jord.  Rejses 
Banner  paa  Bjergene,  saa  se,  naar  der  stødes  i  Horn,  saa  hør.« 

Hvor  blev  der  rejst  et  Banner  paa  Bjergene?  Her  i  Amerika, 
og  Herren  kaldte  Verden  til  at  se  efter,  naar  det  Banner  blev 
løftet,  og  han  maatte  sende  Budbringere  med  hurtige  Skibe  til 
den  adspredte  og  splittede  Nation,  hvis  Land  Floderne  havde 
ødelagt. 

»Thi  sagde  Herren  til  mig:  Rolig  ser  jeg  til  fra  mit  Sæde, 
som  glødende  Luft  i  Solskin,  som  Dugsky  i  Høstens  Tid.  Thi 
før- Høst,  naar  Blomstring  er  endt,  naar  Blomsten  sætter  mod- 
nende Drue,  afskærer  han  Rankerne  med  Knive,  og  Skuddene 
kapper  han  bort.  De  gives  alle  til  Bjergenes  Fugle  og  Jordens 
Dyr,  om  Sommeren  Føde  for  Fugle,  om  Vinteren  for  al  Jor- 
dens Dyr.« 

Det  sidste  Vers  i  det  18.  Kapitel  maa  desværre  oversæt- 
tes direkte  fra  den  engelske,  som  er  langt  mere  korrekt 
oversat  end  den  danske.  Meningen  i  den  danske  Oversæt- 
telse er  lige  modsat  den  engelske,  hvad  De  kan  se  ved  at 
sammenligne.  Det  sidste  Vers  skal  lyde  saaledes: 

»Paa  den  Tid  (de  sidste  Dage)  skal  der  bringes  Gaver  til 
Herren  fra  et  adspredt  og  splittet  Folk,  og  fra  et  Folk,  som  var 
frygteligt  i  Begyndelsen,  en  Nation,  uddrevet  og  traadt  under 
Fødder,  hvis  Land  Floderne  har  ødelagt,  til  et  Sted  med  Hær- 
skarernes Herres  Navn,  Zions  Bjerg.« 

(Fortsættes). 

Søndagsskole  Søndag  d.  5.  April  Kl.  10,30. 

Mødet  var  under  Præsidium  af  Misspr.  Alma  L.  Peter- 
sen, der  aabnedes  med  Bøn  af  Ældste  Einar  Hansen.  Nad- 
ververset blev  oplæst  og  gentaget  af  Forsamlingen.  Nadveren 
administreredes  af  Fritjof  Clausen  og  Ernst  Andersen. 

Sang  af  Str.  Ellen  Otto.  Lisa  Zander  Andersen  fra  1. 
Børneklasse  deklamerede  »4  smaa  Grise«.  Dernæst  en  Sang 
af  Br.  Larsens  Søndagsskolebørn,  der  var  30  Børn  ialt,  Br. 
Larsen  og  hans  Hustru  har  paabegyndt  en  Søndagsskole  paa 
Østerbro.  —  Derefter  blev  Tiden  overladt  til  G.  U.  F.  Leder 
Prs.  Str.  Dagny  Hansen,  der  bød  alle  velkommen  og  ønskede, 
at  de  Tilstedeværende  vilde  faa  Udbytte  af  at  være  mødt. 
1.  Tale  ved  Diakon  Elmer  Kofoed,  der  talte  over  Valgsproget, 
derefter  et  Musiknummer  af  Diakon  Ole  Gregersen,  Sang  af 
Missionærerne,  Tale  af  Missionær  Str.  Sylva  Petersen,  der 
talte  om  Ungdommens  Hensigt.  Sang  ved  Ældste  Thorvald 
Jensen,  Aarhus:  »Han  lever,  vor  Forløser  stor«.  Til  Slut 
talte  Præsidentinde  for  G.  U.  F.'s  Hovedbestyrelse,  Str.  Anny 
H.  Breum. 

Slutningssang:  »Kom  til  vor  Søndagsskole«.  —  Taksigelse. 

Tilstede:  453. 

Funktionær  møde  Kl.   14,00. 

Mødet  var  under  Præsidium  af  Missionspræsident  Alma  L. 
Petersen.  Aabningssang:  »Kom  Hellige«.  Bøn:  Ældste  J.  P. 
Arentzen.  Sang:  »Priser  Profeten«.  2  Sange  af  Kvindelig 
Hjælpeforenings  Kor  (Syngende  Mødre):  »Jeg  har  hørt  om 
et  Land«  og  »Sæden  den  saas  ved  Morgengry«  —  Solo  Str. 
Valborg  Johansen  og  Koret.  Koret  dirigeredes  af  Str.  Valborg 
Johansen.  —  Generalautoriteterne  blev  opholdt  ved  Mis- 
sionær Paula  Jensen,  der  opmuntrede  til  at  udfylde  bedre 
Rapporter  og  bar  sit  Vidnesbyrd.  Dernæst  blev  der  aflagt 
Rapport  af  de  forskellige  Organisationer.  Kvindelig  Hjælpe- 
forening,  Prs.  Margrethe  Andersen,  G.  0.  F.,  Alfred  Hansen, 
Genralogisk  Forening,  Primary  Str.  Ellen  Clausen.  Søndag  - 
skolen,  Prs.  Enok  Andersen,  Sangkoret,  Str.  Sylva  Petersen. 
—  Tale  af  Biskop  Chris.  Petersen  om  vore  Pligter  og  vort 
Ansvar.  Biskop  Jensen  fra  Canada  talte  om  Tempelarbejde, 

talte  om  Kirkens  Vækst,  mindede  om  Jesus  Fødselsdag  og 
Kirkens  Stiftelse.  Tale  af  Misspr.  Alma  L.  Petersen,  der  ud- 
talte, at  til  Distriktskonference  er  det  Hovedbestyrelserne 
der  skal  alægge  Rapport.  Læste  lidt  fra  Pagtens  Bog,  hvor 
vi  blev  opmuntret  til  at  virke  for  Herrens  Sag,  vilde  gerne 
arbejde  36  Timer  om  Dagen,  bad  os  være  et  Lys  for  Verden, 
opmuntrede  Kvindelig  Hjælpeforenings  Sangkor  til  at  være 
glade  for  deres  Arbejde  —  meddelte,  at  Danmark  havde  be- 
talt 13  Tusind  Kroner  mere  i  Tiende  i  det  forløbne  Aar  end 
i  1945.  —  Sangsolo  ved  Maiken  Andersen:  »Den  fuldendte 
Bøn«  (paa  Engelsk),  Sang  af  Kv.  Hj.s  Kor:  »Ved  Aften- 
timen«. Taksigelse:  Grensforstander,  Ældste  Arvid  West- 
lund. 


Det  offentlige  Møde  Kl.  19,00. 

Mødet  var  under  Præsidium  af  Missionspræsident  Alma 
L.  Petersen.  Aabningssang:  »Kom  Hellige«.  Bøn:  Ældste  Ghr. 
J.  Madsen.  Sang  af  Københavns  Grens  Sangkor:  »De,  som 
saar,  med  Taarer  saar«.  1.  Taler:  Fhv.  Misspr.  Sønsteby  fra 
Norge.  Sopransolo  ved  Str.  Melitta  Leth:  »Zion,  mit  Zion«. 
Tale  af  Grensforstander  Rich.  Gregersen.  Sangsolo  ved 
Korets  Dirigent,  Jørgen  Hyllested,  Musikledsagelse  Niels 
Henriksen,  Flygel,  Chr.  Rasmussen,  Violin.  Det  norske  Kor 
sang:  »Jerusalem«  —  Solist  Hildur  Fluge.  Tale  af  Ældste 
Vogel,  Norge,  der  bragte  Hilsen  fra  Missionspræsidentparret 
Petersen  i  Norge.  Tale  af  det  norske  Kors  Dirigent,  Raunn 
Arvedsetter  —  derefter  sang  det  norske  Kor:  »En  Paaske- 
morgen«. Solist  Hildur  Fluge.  Tale  al  Missionær  Georg  Ca- 
Stell,  Svigersøn  til  den  norske  Misspr.,  der  bar  sit  Vidnes- 
byrd. Aftenens  sidste  Taler  var  Prs.  for  G.  U.  F.  i  Norge. 
Ældste  Johansen.  GrensforstandiT  Rich.  Gregersen  overrakte 
paa  Københavns  Grens  Vegne  det  norske  Kors  Dirigent  en 
smuk  Buket  Blomster  som  en  ringe  Tak  for  Korets  smukke 
Sang-  Sang  af  det  norske  Kor:  »Halleluja«.  Taksigelse:  Æld- 
ste Sigfred  Andersen.  Derefter  sang  det  norske  Kor  den  dan- 
ske, den  amerikanske  og  den  norske  Nationalsang  og  »Gud 
vær  med  Dig.  til  vi  ses  igen«. 

AALBORG  fra  den  12.  til  U.  April. 

Konferencen  begyndte  med  Korkoncert  under  Ledelse  af 
Dirigent  Henry  Løjborg.  Der  blev  sunget  mange  smukke 
Korsange  og  Soloer  og  særlig  skal  nævnes  en  smuk  Klaver- 
solo ved  Missionær,  Søster  Eva  Hansen.  Salen  var  fyldt  til 
sidste  Plads,  idet  der  var  226  tilstede. 

Kl.  9  Søndag  Morgen  begyndte  Præstedømmets  Møde  un- 
der Ledelse  af  Præsident  Alma  Petersen.  Brødrene  bar  Vid- 
nesbyrd, og  Præsidenten  talte.  Han  opfordrede  Medlemmer- 
ne til  at  lære  at  kende  deres  Pligter  og  saa  gøre  derefter. 
Tilstede  48  af  Præstedømmets  Medlemmer. 

Søndagsskolen  begyndte  sit  Møde  Kl.  10.  Raadgiver  i  Søn- 
dagsskolen, Michael  Gissing,  bød  Velkommen,  og  derefter 
udførte  Børneklasserne  deres  Program.  Den  mindste  Klasse 
fortalte  om  Jesus,  2.  Klasse  om  det  gengivne  Evangelium  ved 
Joseph  Smith.  Derefter  gav  3.  Klasse  deres  Lektie  »Tros- 
artiklerne«. Børnene  udførte  ligeledes  et  Program  af  Solo, 
Oplæsning  og  Klaversoli.  Det  rører  altid  de  voksne  dybt  at 
se  de  smaa  Børns  Frimodighed,  Naturlighed  og  Ynde.  3  Pi- 
ger og  2  Drenge,  som  havde  naaet  den  Alder,  hvor  de  rykker 
op  i  de  voksnes  Rækker  og  op  i  Junior-Klassen,  fik  overrakt 
hver  et  Album  og  en  Buket  Blomster  fra  Søndagsskolen  som 
en  Tak  og  Erindring  om  denne. 

Derefter  talte  Repræsentater  fra  unge  Mænds  Forening 
og  fra  Unge  Kvinders  Forening. 

En  Tale  ved  Missionær  Elisabeth  Hinckly  og  en  Tale  ved 
Søndagsskolens  Forstander,  Andreas  Fristrup,  som  paa  Mis* 
sionspræsidentens  Opfordring  maatte  tale  Engelsk.  Sigfred 
Andersen,  Præsident  for  U.  M.  F.s  Hovdbestyrelse  talte  og 
til  Slut  Præsident  Alma  Petersen,  som  havde  Hilsener  fra 
Apostel  Benzon  og  Orson  B.  West.  Han  bemærkede,  at  43 
Medlemmer  nu  var  emigreret  til  Amerika.  Der  var  253  til- 
stede. 

Eftermiddagsmødet  blev  holdt  Kl.  2.  Her  blev  Andreas 
Fristrup  afløst  som  Søndagsskoleforstander,  og  Werner  An- 
dersen blev  indsat  i  hans  Plads.  Mary  Mørch  blev  afløst  som 
Præsidentinde  i  den  kvindelige  Hjælpeforening,  og  Maria 
Bukke  blev  indsat  i  hendes  Plads.  Peter  Stenberg  Hansen 

blev  afløst  som  Præsident  for  unge  Mænds  Forening,  og 
Ingemann  Bendtsen  blev  indsat  i  Stedet.  Missionær  Grete 
Hansen  blev  afløst  som  Præsidentinde  for  Primary,  og  Mis- 
sionær Edith  Melgaard  blev  indsat  i  Stedet. 

Der  blev  afgivet  Rapport  om  de  forskellige  Organisationer, 
og  de  nyindsatte  Præsidenter  og  Præsidentinder  talte.  Ge- 
neralautoriteterne blev  opretholdt,  og  til  Slut  talte  Præsident 
Alma  Petersen.  Præsidenten  opfordrede  Medlemmerne  til 
at  samle  holdbare  Fødemidler  og  at  henkoge  alt,  hvad  de 
kunde,  idet  der  vil  komme  haarde  Tider.  Han  opfordrede 
til  større  Tro  og  Kærlighed  mellem  Medlemmerne.  Tilstede 
til  dette  Møde  var  der  96  Medlemmer. 

Aftenmødet  begyndte  Kl.  7.  Koret  sang  »Guds  Aand  som 
en  Ild«,  og  Figat  Breum,  København,  aabnede  med  Bøn. 
Følgende  Medlemmer  talte.  Distrikspræsident  Henry  Løj- 
borg, Afskedstale  fra  Missionær  Aldred  Christensen  og  hans 
Hustru,  Gudrun  Christensen.  En  Solo  ved  Maria  Bukke.  Af- 
skedstale fra  Missionær  Grete  Hansen.  Sang  af  Koret.  Søster 
Anna  Larsen  blev  kaldet  til  at  gaa  paa  Mission  af  Præ- 
sident Alma  Petersen  og  talte  derefter.  Tale  ved  Søster  Inger 
Bukke,  som  skulde  rejse  fra  Aalborg  for  at  begynde  som 
Oversætter  paa  Missionskontoret  den  1.  Maj.  Klaversoli  ved 
Missionær  Eva  Hansen. 

Til  Slut  talte  Præsident  Alma  L.  Petersen.  Han  frem- 
hævede 6  Punkter,  hvorpaa  man  kunde  kende  Jesu  Kristi 
sande  Kirke: 

1.  Selve  Navnet  »Jesu  Kristi  Kirke«. 

2.  Kirkens  Præstedømme  har  deres  Magt  og  Kræfter  direkte 
fra  Kristus. 

3.  Organisationerne  er  de  samme  som  Kristus  oprettede,  da 
Han  gik  paa  Jorden. 

4.  Ordinancerne  er  de  samme,  som  vi  finder  omtalt  i  Bi- 
belen. 

5.  Gaverne,  som  er  givet  Kirkens  Medlemmer,  finder  Gang 
paa  Gang  Sted  i  Kirken,  saa  som  Helbredelse,  Syner, 
Profetier  o.  s.  v. 

6.  Lærdommene,  som  Kristus  gengav  dem  til  Jorden.  Yd- 
myg Bøn  vil  aabenbare  Sandheden  for  den  Søgende. 

Efter  Præsidentens  Tale  sluttedes  med  Sang  og  Bøn  ved 
Missionær  Robert  M.  Christensen.  Tilstede  212. 

AARHUS  fra  den  19.  til  den  21.  April. 

Konferencen  aabnedes  som  sædvanlig  med  en  udmærket 
Koncert.  Koret  sang  med  Missionær  Elvin  Lunt  som  Diri- 
gent en  Række  af  sine  smukke  Sange,  og  Missionær  Edward 
P.  Larsen,  Odense,  medvirkede  med  Violin-Solo.  Tilstede  155. 

Præstedømme-Mødet  Søndag  Morgen  Kl.  8,30  blev  ledet  af 
Missionspræsidenten.  Brødrene  talte  gode  og  inspirerende 
Ord,  og  Præsidenten  talte  formanende  til  Præstedømmet. 
Tilstede  57. 

Søndag  Formiddag  Kl.  10  blev  Søndagsskolen  og  Ung- 
domsforeningerne repræsenteret,  og  ligeledes  Søndag-skolen 
fra  Randers.  Programmerne  var  udmærkede,  især  skal  næv- 
nes »M.  Mændenes  og  Bikubepigernes  Arbejde  i  Ord  og  To- 
ner« v.  Richard  Nielsen,  M.  Mændenes  Mundharmonika- 
Orkester  og  Herrekvartet.  Præsidenten  for  Hovedbestyrelsen, 
Sigfred  Andersen,  talte.  Tilstede  182. 

Klokken  2  blev  der  afholdt  Instruktionsmøde.  Det  var  et 
dejligt  Møde  med  fine  Rapporter  fra  alle  Distrikter.  Paa 
dette  Møde  blev  2  kvindelige  Missionærer  fra  Aalborg  be- 
skikket til  at  Arbejde  i  Aarhus.  Søster  Irene  Nielsen  blev 
beskikket  ved  Ældste  Figat  Breum.  Søster  Karen  Jørgensen 
ved  Missionspræsident  Alma  L.  Petersen.  Kirkens  General- 
autoriteter  blev  opholdt.  Tilstede  94.  Søndag  Aften  blev  der 
afholdt  stort  offentligt  Møde.  Her  blev  følgende  Talere  re- 
præsenteret: Missionspræsident  Alma  L.  Petersen,  Distrikt  - 
præsident  Frede  Thomsen,  Missionær  Enoch  Henriksen, 
Ældste  P.  G.  Rasmussen,  Vejle.  Koret  medvirkede  med  sine 
smukke  Sange,  og  Edward  P.  Larsen  spillede  »Sæter jentens 
Søndag«  paa  Violin.  Tilstede  164. 

Mandag  Aften  blev  der  i  Stedet  for  Bazaren  afholdt  et 
stilfuldt  Møde  grundet  Kongens  Dødsfald.  Tilstede  127. 

ESBJERG  fra  den  26.  til  den  28.  April. 

Lørdag  Aften  havde  Ungdomsforeningen  et  udmærket 
Program,  hvori  deltog  16  Bikubepiger.  Tilstede  49. 

Søndag  Morgen  Præstedømme-Møde,  hvor  alle  Brødrene 
bar  Vidnesbyrd. 

Kl.  10  udførte  Søndagsskolen  og  Ungdomsforeningen  et 
godt  Program.  Kl.  14  afholdtes  Konferencen  Instruktions- 
møde  med  Præsident  Alma  L.  Petersen  som  Hovedtaler. 
Præsidenten  gav  forskellige  Instruktioner  og  Raad. 

Konferencens  største  Møde  fandt  Sted  Kl.  7.  Følgende 
talte:  Forhv.  Missionær  Grete  Hansen,  Missionær  Axel  An- 
dreasen, Sigfred  Andersen,  København,  og  Missionspræsi- 
dent  Alma  Petersen.  Tilstede  108. 

Mandag  den  28.  afholdtes  Missionærmøde  baade  Fonnid- 
dag  og  Eftermiddag.  16  Missionærer  tilstede. 

Om  Aftenen  afholdt  den  kvindelige  Hjælpeforening  en 
Bazar. 

ODENSE,  fra  den  4.  til  5.  Maj  1947. 

I  straalende  Solskin  samledes  Præstedømmet  Søndag 
Morgen  Kl.  9.  Alle  de  tilstedeværende  Brødre  bar  Vidnes- 
byrd og  modtog  Raad  og  Vejledning  af  Missionspræsident 
Alma  Petersen.  Tilstede  21. 

Kl.  10,30  aabnedes  Søndagsskolen  med  Sangen  »Nu  Zion 
beredes«,  og  et  smukt  Program  blev  udført  af  Børnene  un- 
der Ledelse  af  Søster  Lauritsen,  hvorefter  Broder  Erik 
Thomsen  under  Medvirken  af  15  Søskende  gav  en  smuk  Be- 
skrivelse af  Joseph  Smiths  Liv  og  Død,  samt  udtrykte  sin 
Beundring  over  den  smukke  By.  Derefter  gav  Præsident  Pe- 
tersen forskellige  Instrukser  og  talte  opmuntrende  til  For- 
samlingen. Tilstede  43. 

Ved  Funktionærmødet  Kl.  2  talte  Søskende  smukt  om  de- 
res Glæde  over  Arbejdet  i  Kirken.  Kirkens  Generalautorite- 
ter blev  opretholdt,  og  derefter  blev  Tiden  overgivet  til  Præ- 
sident Alma  Petersen,  som  manede  Søskende  til  Forsigtig- 
hed i  Handel  og  Vandel  og  endte  med  at  bede  Gud  velsigne 
Søskende  til  Trofasthed.  Tilstede  21. 

Kl.  7  samledes  atter  en  stor  Flok  for  at  lytte  til  Herrens 
Ord.  Nadveren  blev  administreret,  hvorefter  Broder  Erik 
Thomsen  blev  indsat  som  Præsident  for  M.  I.  A.  Missionær 
Edvard    Larsen   talte   over   Emnet    »Kristus«,   Figat   Breum 

udlagde  Visdomsordel  og  ind  imellem  en  Kvartet  og  en 
Violinsolo.  Sigfred  Andersen  bragte  Hilsen  fra  Ungdoms- 
foreningernes Hovedbestyrelser.  Derefter  blev  »O  min  1  il- 
der« sunget,  og  endelig  talte  Præsident  Alma  Petersen  om 
Evangeliets  Sandhed.  Mødet  sluttede  med  »Guds  Aand  som 
en  Ild«.  Tilstede  49. 


Fra  Missionsmarken 


KORKONCERT: 

Den  7.  April  blev  der  afholdt  et  offentligt  Møde  i  Randers, 
hvor  Aarhus  Sangkor  medvirkede  under  Ledelse  af  Missionær 
Elvin  Lunt.  Koret  sang  mange  smukke  Sange  og  bidrog  til  at 
gøre  Aftenen  vellykket.  Randers  Gren  bringer  herigennem 
Aarhus  Sangkor  en  hjertelig  Tak. 

Den  28.  April  b\e\  endnu  en  Koncert  afholdt,  denne  Gang  i 
Horsens.  Missionærerne  i  Horsens  havde  gjort  et  stort  Arbejde. 
Der  var  48  Fremmede  tilstede  og  ialt  86  med  Søskende  og  Mis- 
sionærer. 

Den  2.  Maj  afholdt  Aarhus  Sangkor  en  Korkoncert  paa  Aarhus 
Kommunehospital  Afd.  3.  Korets  Præstationer  blev  modtaget 
med  Glæde  af  Patienter  og  Personale. 

Aarhus  Kor  har  gjort  et  udmærket  Arbejde,  fortsæt   dermed. 

MISSIONÆRANKOMSTER : 

Den  11.  Marts:  Robert  Drege  Castelton,  beskikket  til  at  arbej- 
de i  Esbjerg.  Lloyd  Mathew  Felsted,  beskikket  til  at  arbejde  i 
Odense.  Russon  Enoch  Wayne,  beskikket  til  at  arbejde  i  Oden- 
se og  Gaylen  Snow  Young,  beskikket  til  at  arbejde  i  Esbjerg. 

Den  25.  Marts:  Reed  W.  Christensen,  beskikket  til  at  arbejde 
i  København,  Amber  Charles  Davidsen,  besk.  til  at  arbejde  i 
København,  John  Duane  Hansen,  besk.  til  at  arbejde  i  Bron- 
derslev.  Ray  William  Hansen,  besk.  til  at  arbejde  i  Kobenhavn. 
Frank  W.  Jensen,  besk.  til  at  arbejde  i  København.  Sherman 
W.  Lundgren,  besk.  til  at  arbejde  i  København.  Keith  O.  Karren, 
besk.  til  at  arbejde  i  København. 

Den  1.  April:  Karen  Jørgensen,  besk.  til  at  arbejde  i  Aarhus. 
Irene  Holm  Nielsen,  besk.  til  at  arbejde  i  Aarhus. 

Den  7.  April:  Rich.  Clark  Fieisen,  besk.  til  at  arbejde  i  Ko- 
benhavn.   Donald  Th.  North,  besk.  til  at  arbejde  i  Silkeborg. 

Den  26.  April:    Anna  Larsen,  besk.  til  at  arbejde  i  Esbjerg. 

DAABSHANDLINGER : 

KØBENHAVN:  Den  4.  Maj  1947  blev  følgende  døbte:  Ole  Fun- 
der Hansen,  døbt  af  Ældste  Alfred  Hansen,  Haandspaalæggelse 
af  Ældste  Enoch  Andersen. 

Den  9.  Maj  19  VI  blev  følgende  døbte:  Hans  Andreas  Mogen- 
sen, døbt  af  Missionær  Aage  Boeslund,  Haandspaalæggelse  af 
Missionspræsident  Alma  Petersen.  Kirsten  Jørdis  Larsen,  døbt 
af  Ældste  Kristian  Rasmussen,  Haandspaalæggelse  af  Missionær 
Leslie  Raty.  Lilly  Kathrine  Larsen,  døbt  af  Missionær  Leslie 
Raty,  Haandspaalæggelse  af  Aage  Boeslund.  Samme  Dag  blev 
Kurt  Kermit  Larsen,  Søn  af  Aage  Kirmit  Larsen  og  Lilly  Katrine 
Larsen,  velsignet. 

Den  13.  Maj  19V7  blev  Fru  Martha  M.  Nielsen  døbt  af  Missions- 
præsident  Alma  L.  Petersen,  Haandspaalæggelse  af  Missionspræ- 
sident Alma  L.  Petersen.  Vi  ønsker  alle  disse  Søskende  til  Lykke 
•og  hjertelig  Velkommen  i  Kirken. 

DOD. 

Den  7.  April  19V7  blev  Missionær  Martin  Isaksen  afløst  fra  sin 
jordiske  Mission,  idet  Herren  kaldte  ham  hjem  efter  nogen  Tids 
Sygeleje.  Broder  Isaksen  vil  sikkert  fortsætte  sin  afbrudte  Mis- 
sion paa  den  anden  Side,  thi  han  elskede  dette  Arbejde,  og  ud- 
talte under  sit  Sygeleje,  at  det  vilde  være  ham  uden  Forskel, 
hvad  enten  han  skulde  arbejde  som  Missionær  her  eller  hinsi- 
des.  Ære  være  hans  Minde. 

Den  17.  April  holdt  Københavns  Gren  en  Mindegudstjeneste 
for  Broder  Isaksen.  Hans  Hustru,  samt  Biskop  Chris.  A.  Peter- 
sen og  Hustru  vil  følge  Broder  Isaksens  Kiste  tilbage  til 
Amerika. 

